ข้าคือวีเซิล

ข้าคือวีเซิล (I Am Weasel) เป็นการ์ตูนทีวีแอนิเมชันของประเทศสหรัฐอเมริกา ผลิตโดย David Feiss สังกัด Cartoon Network Studios
ข้าคือวีเซิล เป็นการ์ตูนย่อยของง้องแง้งกับเงอะงะโดยจะฉาย 1 ตอนย่อยในทุกๆตอนของง้องแง้งกับเงอะงะ จากนั้นก็ได้โอกาสมาแยกเป็นการ์ตูนของตัวเอง โดยใช้เพลงเปิดที่ดัดแปลงมาจากเพลงคลาสสิก Pop on the Weasel เรื่องราวหลักๆของข้าคือวีเซิล จะเป็นเรื่องราวของ วีเซิล และ ไอ.อาร์.บาบูน ซึ่งทั้งสองโดยส่วนมากจะเป็นเพื่อนกัน มักจะเผชิญหน้าเหตุการณ์ต่างๆ ในแต่ละตอน โดยส่วนมาวีเซิลมักจะได้รับบทที่สูงกว่าไอ.อาร์. ในขณะที่ไอ.อาร์.จะเป็นบทต่ำๆ และมักเป็นตัวละครที่ชอบชิงดีชิงเด่นจากวีเซิลเสมอ

**ตัวละคร**
 ผมคือวีเซิล (I.M. Weasel)  วีเซิลเป็นตัวละครประเภทเก่งแทบทุกด้านไม่ว่าจะเป็นด้านกลิ่น, ฟิสิกส์นิวเคลียร์, ภาษา ฯลฯ โดยส่วนมากวีเซิลมักจะมีอาชีพที่ดีๆและมีตำแหน่งสูงกว่าไอ.อาร์ในทุกๆด้าน เขามักมีสาวสวยเคียงกายที่ชื่อลูลาเบล แต่ส่วนใหญ่เป็นเพื่อนสนิทกับไอ.อาร์.- ไอ.อาร์.บาบูน (I.R. Baboon)  ไอ.อาร์.เป็นลิงบาบูน มีจุดเด่นที่ก้นสีแดง ซึ่งมักถูกใช้ล้อเลียนในทุกๆด้าน ไอ.อาร์.เป็นตัวละครประเภทไม่เอาถ่าน ฉลาดน้อย และมักอิจฉาวีเซิลบ่อยครั้ง เขามักจะได้รับแต่งานต่ำๆและมักไม่ค่อยทันคนจนชอบพูดติดปากว่า "นายพูดกับไอ.อาร์.หรอ" ซึ่งมักพูดเมื่อเขาไม่ได้ฟังใคร แต่ในความเป็นจริงไอ.อาร์.ไม่ใช่คนเลวร้ายแต่ เขามักถูกหลอกบ่อยครั้ง (โดยเฉพาะจากคนตัวแดง) ชื่อของไอ.อาร์. มาจากคำว่า I are ซึ่งเป็นการใช้ภาษาที่ผิด แต่ส่วนใหญ่เป็นเพื่อนสนิทกับวีเซิล- คนตัวแดง (Red Guy)  เช่นเดียวกับในง้องแง้งกับเงอะงะ คนตัวแดงมีหลายอาชีพและหลายชื่อ- จอลลี่ โรเจอร์ (Jolly Roger)  เป็นกะลาสี ชื่อของเขาถูกใช้เพื่อล้อเลียนมุขธง Jolly Roger (ธงโจรสลัดสีดำรูปกะโหลกไขว้) ในตอนของง้องแง้งกับเงอะงะ จากนั้นเขาก็มีบทบาทในเรื่องข้าคือวีเซิล ถึงแม้จะปรากฏตัวเพียงไม่กี่ตอนก็ตาม (ตัวอย่างบทของเขา พระราชาสเปน, นายอำเภอน๊อตติ้งแฮม)

**รายชื่อตอน**
 ดูที่ รายชื่อตอนในง้องแง้งกับเงอะงะและข้าคือวีเซิล
ในแต่ละตอนของข้าคือวีเซิลจะเป็นการเอาตอนที่อยู่ในเรื่องง้องแง้งกับเงอะงะมารวมกัน และยังมีตอนใหม่สำหรับการ์ตูนชุดนี้โดยเฉพาะอีกด้วย โดยปรากฏในฤดูกาลที่ 5

**ข้าคือวีเซิลในภาษาต่างๆ**
รายชื่อของข้าคือวีเซิลในภาษาต่างๆ ทั่วโลก มีดังนี้- ภาษาจีน: 黃鼠狼威索; wháng shǔ láng wēi sǔo; แปลว่า: A Weasel (黃鼠狼) Named Wea-sel (威索) "- ภาษาโครเอเชีย: Ja sam Lasica- ภาษาเดนมาร์ก: Jeg er Væsel- ภาษาเอสโตเนีย: Mina olen Nirk- ภาษาฝรั่งเศส: Monsieur Belette- ภาษาเยอรมัน: Ich bin Wiesel- ภาษาดัตช์: Ik ben Wezel- ภาษาฮีบรู: אנוכי הסמור; แปลว่า: Me, the Weasel, ออกเสียง: Anokhee HaSamur. และ הסמור הערמומי; แปลว่า: The cunning Weasel, ออกเสียง: HaSamur Ha'Armoomi.- ภาษาฮังการี: Én vagyok Menyus- ภาษาอิตาลี: Donato Fidato- ภาษาลัตเวีย: Es esmu Zebiekste- ภาษาลิทัวเนีย: Aš - Žebengžtis- ภาษานอร์เวย์: E.G. Vesel- ภาษาโปแลนด์: Jam Łasica- ภาษาโปรตุเกส: Eu Sou o Máximo ในประเทศบราซิล, Eu Sou o Weasel ในประเทศโปรตุเกส- ภาษาโรมาเนีย: Eu sunt Nevăstuică- ภาษาสเปน: Soy Comadreja ในประเทศสเปน, Soy La Comadreja ในลาตินอเมริกา

**ดูเพิ่ม**
 ง้องแง้งกับเงอะงะ

**เกร็ด**
 ในฤดูกาลแรกของง้องแง้งกับเงอะงะ เมื่อถึงตอนข้าคือวีเซิล วีเซิลจะกระโดดมาที่ตอไม้แล้วพูดชื่อตอน- เพลงเปิดของข้าคือวีเซิลถูกใช้ครั้งแรกในตอน The Power of Odor จากตอนชุด Crash Dive / Happy Meat / The Power of Odor ในเรื่องง้องแง้งกับเงอะงะ- เนื้อเพลง: ฉันคือวีเซิล (แกะเนื้อเพลงโดย เอิร์ธ ธนชาติ/นำส่งโดย นุ้ย พรชนิตว์)
เต้นรำสุขใจและกางเกงไม่ต้องใส่ 
และบาบูนเก่งกว่าเจ้า..วีเซิล 
ไออาร์บาบูนเป็นดาราที่ยิ่งใหญ่ ฉันคือวีเซิล
...(ดนตรี)...
ไออาบาบูนอยากจะเป็นถึงกับคิง 
สุดท้ายก็คงจะเป็นได้แค่ลิง 
ไม่ว่าที่ใดก็คอยมองคอยหา ฉันคือวีเซิล (ซ้ำอีก 2 ครั้ง)- ในตอน My Blue Hiney ซึ่งตอนท้ายของตอนผู้จัดการตัวแดงของวีเซิลจะถูกส่งเข้าคุกฟอลซัม ซึ่งเป็นคุกที่ง้องแง้งและเงอะงะไปทรรศนะศึกษาในตอนแรกของฤดูกาลที่ 1 และได้เจอกับพัสดีซึ่งแป็นคนตัวแดง ทำให้เราได้รู้ว่าคนตัวแดงทั้งหลายนั้นเป็นคนละคนกัน- ในช่วงฤดูกาลที่ 2 David Feiss ไม่ต้องการเขียนเรื่องข้าคือวีเซิลต่อ แต่ทางการ์ตูนเน็ทเวิร์คขอไว้ David จึงตัดสินใจเขียนตอนต่อของข้าคือวีเซิล โดยมีเงื่อนไขเดียวคือคนตัวแดงต้องปรากฏตัวมาด้วย นั่นทำให้คนตัวแดงปรากฏตัวในข้าคือวีเซิลตั้งแต่ฤดูกาลที่ 2 เป็นต้นมา- ตอน I Am Legend มีเนื้อหาคล้ายคลึงกับนวนิยายในชื่อเดียวกัน โดยในนวนิยายจะเป็นเรื่องของมนุษย์ครสุดท้ายบนโลกของพวกผีดูดเลือด ในขณะที่ในข้าคือวีเซิลจะเป็นเรื่องของวีเซิล, ไออาร์และคนตัวแดงซึ่งอยู่ในโลกที่ว่างเปล่า
ง้องแง้งกับเงอะงะและข้าคือวีเซิล
หมวดหมู่:การ์ตูนทีวีแอนิเมชัน
หมวดหมู่:การ์ตูนทีวีแอนิเมชันภาคแยก
หมวดหมู่:การ์ตูนอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ตัวละครที่เป็นเพียงพอน
หมวดหมู่:การ์ตูนทีวีแอนิเมชันข้ามฝั่ง
หมวดหมู่:การ์ตูนทีวีแอนิเมชันเกี่ยวกับลิง